**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS TARYBOS 2020 M. VASARIO 28 D. SPRENDIMO NR. 5TS-260 „DĖL 2020 METŲ LAZDIJŲ RAJONO SAVIVALDYBĖS BIUDŽETO PATVIRTINIMO“** **PAKEITIMO**

2020 m. rugsėjo 22 d. Nr. 34-532

Lazdijai

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, 51 straipsnio 2 dalimi, Lietuvos Respublikos Vyriausybės 2020 m. rugpjūčio 19 d. nutarimu Nr. 907 „Dėl lėšų skyrimo“, Lietuvos Respublikos Vyriausybės 2020 m. rugpjūčio 19 d. nutarimu Nr. 908 „Dėl lėšų skyrimo“, Lietuvos Respublikos socialinės apsaugos ir darbo ministro 2020 m. balandžio 24 d. įsakymu Nr. A1-350 „Dėl lėšų paskirstymo savivaldybėms vienkartinėms premijoms už ypač svarbių užduočių vykdymą valstybės lygio ekstremaliosios situacijos ir karantino laikotarpiu savivaldybių socialinių paslaugų įstaigose dirbantiems darbuotojams išmokėti patvirtinimo“, Lietuvos Respublikos socialinės apsaugos ir darbo ministro 2020 m. birželio 17 d. įsakymu Nr. A1-568 „Dėl lėšų paskirstymo savivaldybių administracijoms, priemonei „Skiriant piniginę socialinę paramą nepasiturintiems gyventojams, laikinai nevertinti turimo turto ir padidinti valstybės remiamų pajamų (VRP) dydį nuo 1 VRP iki 1,1 VRP teisei į socialinę pašalpą nustatyti“ įgyvendinti patvirtinimo“, Lietuvos Respublikos švietimo, mokslo ir sporto ministro 2020 m. liepos 7 d. įsakymu Nr. 1022 „Dėl švietimo, mokslo ir sporto ministro 2020 m. birželio 2 d. įsakymo Nr. V-823 „Dėl Vaikų vasaros stovyklų ir kitų neformaliojo vaikų švietimo veiklų finansavimo tvarkos aprašo patvirtinimo ir lėšų skyrimo savivaldybėms“ pakeitimo“, Lietuvos Respublikos švietimo, mokslo ir sporto ministro 2020 m. liepos 13 d. įsakymu Nr. V-1043 „Dėl valstybės vardu pasiskolintų lėšų, skirtų ilgalaikių neigiamų COVID-19 pandemijos pasekmių visuomenės psichikos sveikatai mažinimo veiksmų plane numatytoms veikloms finansuoti, paskirstymo savivaldybėms ir valstybės vardu pasiskolintų lėšų, skirtų ilgalaikių neigiamų COVID-19 pandemijos pasekmių visuomenės psichikos sveikatai mažinimo veiksmų plane numatytoms veikloms finansuoti, paskirstymo valstybinėms švietimo įstaigoms patvirtinimo“, Lietuvos Respublikos socialinės apsaugos ir darbo ministro 2020 m. liepos 15 d. įsakymu Nr. A1-663 „Dėl Lietuvos Respublikos socialinės apsaugos ir darbo ministro 2019 m. gruodžio 30 d. įsakymo A1-799 „Dėl valstybės biudžeto specialių tikslinių dotacijų savivaldybių biudžetams 2020 metais paskirstymo savivaldybių administracijoms patvirtinimo pakeitimo“, Lietuvos Respublikos sveikatos apsaugos ministro 2020 m. liepos 17 d. įsakymu Nr. V-1684 „Dėl Lietuvos Respublikos valstybės biudžeto tikslinių asignavimų psichikos sveikatai stiprinti 2020 metais paskirstymo savivaldybėms patvirtinimo“, Lietuvos Respublikos švietimo, mokslo ir sporto ministro 2020 m. liepos 31 d. įsakymu Nr. V-1117 „Dėl Lietuvos Respublikos 2020 metų valstybės biudžeto lėšų, skirtų išlaidoms, susijusioms su valstybinių ir savivaldybių mokyklų mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, skaičiaus optimizavimu, apmokėti, paskirstymo patvirtinimo“, Lietuvos Respublikos socialinės apsaugos ir darbo ministro 2020 m. rugpjūčio 25 d. įsakymu Nr. A1-764 „Dėl Lietuvos Respublikos socialinės apsaugos ir darbo ministro 2019 m. gruodžio 30 d. įsakymo A1-799 „Dėl valstybės biudžeto specialių tikslinių dotacijų savivaldybių biudžetams 2020 metais paskirstymo savivaldybių administracijoms patvirtinimo pakeitimo“, Lietuvos Respublikos švietimo, mokslo ir sporto ministro 2020 m. rugsėjo 11 d. įsakymu Nr. V-1366 „Dėl švietimo, mokslo ir sporto ministro 2020 sausio 17 d. įsakymo Nr. V-65 „Dėl Lietuvos Respublikos valstybės biudžeto lėšų, skirtų mokytojų, dirbančių pagal neformaliojo vaikų švietimo (išskyrus ikimokyklinio ir priešmokyklinio ugdymo) programas savivaldybių mokyklose, kurios yra priskirtos Lietuvos Respublikos švietimo įstatymo 41 straipsnio 13 dalies 2 punkte nurodytoms mokyklų grupėms ir kurių teisinė forma yra biudžetinė įstaiga, darbo apmokėjimui 2020 metais, paskirstymo pagal savivaldybes patvirtinimo“ pakeitimo“ bei atsižvelgdama į biudžetinių įstaigų prašymus, Lazdijų rajono savivaldybės taryba n u s p r e n d ž i a:

1. Pakeisti Lazdijų rajono savivaldybės tarybos 2020 m. vasario 28 d. sprendimą Nr. 5TS-260 „Dėl 2020 metų Lazdijų rajono savivaldybės biudžeto patvirtinimo“:
	1. Pakeisti 1.1 papunktį, vietoje skaičiaus „27 217,9“ įrašyti skaičių „28 707,9“, ir juo patvirtintas 2020 metų Lazdijų rajono savivaldybės biudžeto pajamas išdėstyti nauja redakcija (pridedama).
	2. Pakeisti 1.2 papunktį, vietoje skaičių „28 807,3“, „10 773,4“ ir „5 869,1“ įrašyti skaičius „30 297,3“, „10 751,0“ ir „6 502,7“, ir juo patvirtintus 2020 metų Lazdijų rajono savivaldybės biudžeto asignavimus pagal biudžetines įstaigas, veiklos programas ir finansavimo šaltinius išdėstyti nauja redakcija (pridedama).
	3. Pakeisti 1.3 papunkčiu patvirtintas 2020 metų Lazdijų rajono savivaldybės biudžetinių įstaigų pajamas ir išdėstyti jas nauja redakcija (pridedama).

Savivaldybės merė Ausma Miškinienė

Šarūnė Dumbliauskienė, tel. 8 613 80 879

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS TARYBOS 2020 M. VASARIO 28 D. SPRENDIMO NR. 5TS-260 „DĖL 2020 METŲ LAZDIJŲ RAJONO SAVIVALDYBĖS BIUDŽETO PATVIRTINIMO“ PAKEITIMO“ PROJEKTO**

 **AIŠKINAMASIS RAŠTAS**

2020 m. rugsėjo 21 d.

Lazdijų rajono savivaldybės tarybos sprendimo „Dėl Lazdijų rajono savivaldybės tarybos 2020 m. vasario 28 d. sprendimo Nr. 5TS-260 „Dėl 2020 metų Lazdijų rajono savivaldybės biudžeto patvirtinimo“ pakeitimo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, 51 straipsnio 2 dalimi, centrinės valdžios institucijų priimtais teisės aktais bei atsižvelgiant į biudžetinių įstaigų prašymus***.***

***Šio sprendimo projekto tikslas*** yra patikslinti savivaldybės biudžetą, padidinant pajamas ir asignavimus 1 490 tūkst. eurų.

**Pajamos tikslinamos dėl centrinės valdžios institucijų papildomai skirtų lėšų:**

1. Lietuvos Respublikos Vyriausybė skyrė lėšų:
	1. viešosios įstaigos „Lazdijų ligoninė“ sveikatos priežiūros paslaugų kokybės gerinimui – 300 tūkst. eurų;
	2. sportininkų apgyvendinimo patalpų Lazdijuose, Lazdijos g. 5, įrengimui – 350 tūkst. eurų;
	3. savivaldybių patirtoms materialinių išteklių teikimo, siekiant šalinti COVID-19 ligos (koronaviruso infekcijos) padarinius ir valdyti jos plitimą esant valstybės lygio ektremaliajai situacijai, išlaidoms kompensuoti – 84,9 tūkst. Eurų.
2. Socialinės apsaugos ir darbo ministras skyrė lėšų:
	1. užimtumo didinimo programoms finansuoti – 3,6 tūkst. eurų;
	2. socialinėms paslaugoms finansuoti – 71,3 tūkst. eurų;
	3. vienkartinėms premijoms už ypač svarbių užduočių vykdymą valstybės lygio ekstremaliosios situacijos ir karantino laikotarpiu savivaldybių socialinių paslaugų įstaigose dirbantiems darbuotojams išmokėti – 17,2 tūkst. eurų;
	4. priemonei „Skiriant piniginę socialinę paramą nepasiturintiems gyventojams, laikinai nevertinti turimo turto ir padidinti valstybės remiamų pajamų (VRP) dydį nuo 1 VRP iki 1,1 VRP teisei į socialinę pašalpą nustatyti“ įgyvendinti – 552 tūkst. eurų.
3. Švietimo, mokslo ir sporto ministras skyrė lėšų:
	1. mokytojų, dirbančių pagal neformaliojo vaikų švietimo programas, darbui apmokėti – 8,4 tūkst. eurų;
	2. priemokoms švietimo įstaigų psichologams, formuluojant papildomas užduotis individualiam darbui, teikiant pagalbą psichologinių sunkumų patiriantiems mokiniams – 1,2 tūkst. eurų;
	3. mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, skaičiui optimizuoti – 44,3 tūkst. eurų;
	4. vaikų vasaros stovykloms ir kitoms neformaliojo vaikų švietimo veikloms finansuoti – 47,5 tūkst. eurų.
4. Sveikatos apsaugos ministras skyrė lėšų valstybės biudžeto tikslinių asignavimų psichikos sveikatai stiprinti – 9,6 tūkst. eurų.

Asignavimai tikslinami atsižvelgiant į centrinės valdžios institucijų skirtas lėšas, įvertinus Lazdijų rajono savivaldybės biudžeto 8 mėn. įvykdymą, įsipareigojimus, prioritetus bei atsižvelgiant į kiekvienos priemonės vykdytojo pateiktas Pažymas apie biudžeto tikslinimus, kuriose pateikta informacija apie asignavimų ekonomiją ar patvirtintų asignavimų trūkumus.

Tiksli 2020 m. Lazdijų rajono savivaldybės biudžeto pakeitimų lentelė pridedama.

***Kaip šiuo metu yra sprendžiami projekte aptarti klausimai***­ – šiuo metu asignavimų valdytojai yra finansuojami pagal patvirtintas sąmatas.

***Kokių pozityvių rezultatų laukiama*** – priėmus šį sprendimo projektą, asignavimų valdytojai įgyvendins priemones pagal patvirtintus asignavimus.

***Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta*** – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

 ***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą*** – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

***Rengiant projektą gauti specialistų vertinimai ir išvados*** – dėl sprendimo projekto pastabų ir pasiūlymų negauta.

***Sprendimo projektą parengė*** Lazdijų rajono savivaldybės administracijos Biudžeto, finansų ir turto valdymo vedėja Šarūnė Dumbliauskienė.

Biudžeto, finansų ir turto valdymo skyriaus vedėja Šarūnė Dumbliauskienė